stanford-oval/wikipedia huggingface dataset:
טיילר, דה קריאייטור
הערות שוליים

↑  LUNCH WITH TYLER
↑  my mom is black, and her dad is white
↑  TYLER, THE CREATOR - Bastard Lyrics
↑  Howling Wolves
↑  Odd Future's Tyler The Creator Signs With XL Recordings
↑  "Tyler, The Creator - "LUMBERJACK"". Stereogum (באנגלית). 2021-06-16. נבדק ב-2021-06-16.
↑  Ethan Shanfeld, Tyler, the Creator Joins Timothée Chalamet, Gwyneth Paltrow in Josh Safdie’s ‘Marty Supreme’ From A24, Variety, ‏2024-09-16 (באנגלית אמריקאית)
↑  Michael Saponara, Tyler, the Creator Announces ‘Chromakopia’ Album Release Date & Reveals Cover Art, Billboard, ‏2024-10-17 (באנגלית אמריקאית)
↑  Hannah Dailey, Tyler, the Creator, Olivia Rodrigo & Hozier to Headline Governors Ball 2025, Billboard, ‏2025-01-14 (באנגלית אמריקאית)
↑  Tyler, the Creator Arrested
↑  Bruno Mars Responds to Tyler, the Creator's Dis
↑  Chris Brown, Tyler, the Creator Go to War on Twitter
↑  Tyler's probs with Brandun DeShay and Vince Staples - Tyler, The Creator
↑  what's the beef with vince staples
| --- | --- |
בקרת זהויות :  PLWABN: 9810669196005606  BnF: cb16522773w (data)  GND: 1037049306  ISNI: 0000 0001 1983 3430  LCCN: no2011075636  MusicBrainz: f6beac20-5dfe-4d1f-ae02-0b0a740aafd6  RERO: 02-A020146162  SUDOC: 159658322  VIAF: 170823165   WorldCat (עם VIAF): 170823165
מקס פלבסקי

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  24 ביולי 1924 שיקגו, ארצות הברית 
 פטירה:  5 במאי 2010 (בגיל 85) בוורלי הילס, ארצות הברית 
 מדינה:  ארצות הברית 
 השכלה:  אוניברסיטת שיקגו 
 
מקס פלבסקי (באנגלית: Max Palevsky;‏ 24 ביולי 1924 – 5 במאי 2010) היה איש עסקים, אספן אמנות ופילנתרופ יהודי אמריקאי.
חייו

פלבסקי נולד בשיקגו, אילינוי, למשפחת מהגרים יהודית. בתקופת מלחמת העולם השנייה, בין השנים 1946-1943 שירת פלבסקי בגיס האווירי של צבא ארצות הברית. בתקופת הכשרתו נשלח ללימודי מתמטיקה באוניברסיטת שיקגו, וללימודי אלקטרוניקה באוניברסיטת ייל. לאחר מכן נשלח אל גינאה החדשה, שם מוקם המרכז האלקטרוני המרכזי של הגיס באותה עת. בשנת 1948 השלים פלבסקי תואר ראשון במתמטיקה ובפילוסופיה באוניברסיטת שיקגו. את לימודי הדוקטורט שלו בפילוסופיה, עשה באוניברסיטת קליפורניה בלוס אנג'לס.
לאחר שנחשף להתפתחות המחשב, במסגרת הרצאה של ג'ון פון נוימן באוניברסיטת קליפורניה בלוס אנג'לס, החל להתעניין בתחום. בתחילה עבד בנורת'רופ, שם עסק במסגרת פרויקט פיתוח המחשב "MADDIDA". מאוחר יותר עבד על פיתוח המחשב "Bendix G-15" ועל מחשב מתוצרת תאגיד "Packard Bell". בשנת 1961 ייסד פלבסקי בקליפורניה את חברת המחשבים "Scientific Data Systems". בשנת 1969 מכר את החברה לחברת זירוקס תמורת 920 מיליון דולר. לאחר המכירה הוא שימש בתפקיד יו"ר זירוקס עד לשנת 1972.
במקביל לפעילותו העסקית היה פלבסקי פעיל בתחומי התרבות השונים. הוא החזיק באוסף אמנות גדול ותרם כספים למוסדות תרבות רבים. ב-1970 רכש את רוב מניות המגזין "רולינג סטון" והפך לנשיא החברה. בנוסף, היה מעורב בפעילות תיאטרון הבלט האמריקאי (American Ballet Theatre), הסינמטק האמריקאי (American Cinematheque) בקליפורניה, אוניברסיטת שיקגו ועוד. בישראל תרם פלבסקי כספים לייסוד "פרס סנדברג" ואולם "ביתן פלבסקי לעיצוב".
פלבסקי היה נשוי 6 פעמים, והיו לו 5 ילדים. הוא נפטר בשנת 2010 בבוורלי הילס.
בריונות בבתי ספר

בריונות פיזית במסגרת לימודית
בריונות בבתי ספר היא תופעה של בריונות אשר מתרחשת במסגרת בית ספר. בריונות בבתי ספר מתבטאת בהתנהגות אגרסיבית בלתי-רצויה בקרב התלמידים, שכוללת הפגנה של כוח כלפי קורבן אשר נחשב חלש יותר וכרוכה בחוסר איזון של כוח אמיתי או מדומה. בריונות בבית הספר מתבטאת באלימות פיזית, חברתית או מילולית כלפי האחר. לתלמידים להט"בים, תלמידים בעלי הורים ברמת השכלה נמוכות יותר, תלמידים אשר נחשבים כפרובוקטיביים או תלמידים אשר נתפסים כפגיעים, יש יותר סיכוי לחוות בריונות.
דפוסי אלימות

אלימות פיזית – אלימות אשר כרוכה בפגיעה בגוף או ברכוש של ילדים אחרים, אלימות פיזית כוללת לדוגמה: מכות, צביטות, יריקות, דחיפות, הרס חפצים של ילד אחר, היתקלויות ואף אונס שיכולה להיכלל גם באלימות מילולית ומינית.
אלימות חברתית – אלימות אשר כרוכה בפגיעה בתדמית או ביחסים של ילדים אחרים, כגון: השארת ילד מחוץ למעגל קבוצתי בכוונה, הסטת ילדים אחרים כנגד הקורבן, עידוד ילדים לא להתחבר אל הקורבן, הפצת שמועות על הקורבן, הבכת הקורבן בפרהסיה ועוד.
אלימות מילולית – אלימות אשר כרוכה בפגיעה מילולית כלפי ילדים אחרים שיכולה להתבטא בכתב ובדיבור, כגון: הקנטה, קריאה בשמות גנאי, קריאת הערות מיניות, התגרות, איומים ועוד.
אלימות מינית – אלימות אשר כרוכה בנגיעה במקומות אינטימיים כנגד רצונם של הקורבנות, מציצנות, הפעלת לחץ על הקורבן לחשיפת איבריו האינטימיים, הפשטה בכוח וכולי. הרוב מאמינים כי אלימות מינית היא "מצבים שבהם תלמיד או תלמידה חשופים להצקה פיזית או להצקה מילולית-נפשית, בתחום המיני", אך בנוסף לכך, יש הטוענים כי קשה להגדיר פגיעה מינית ככל שהפער הגילי בין הילדים קטן וההתנהגות פולשנית פחות ותוקפנית פחות.
חוסר איזון כוחות

בריונות נחשבת על ידי חלק מהאנשים כקשורה לחוסר איזון כוחות בין הבריון לקורבן. לבריון יש סמכות וכוחניות יתר על פני האחר בשל גורמים כמו גודל, מין או גיל. בנים נוטים להציק לבני גילם עקב חולשה פיזית אשר נתפסת אצלם, מזג קצר, הצורך להתאים את עצמם לקבוצת עמיתים או עקב הלבוש של הקורבן.[דרוש מקור] בריונות בקרב בנות שונה, היא מתמקדת יותר במראה פיזי, בגורמים רגשיים או בגורמים לימודיים.
בריונים נוטים להציק לאנשים בעלי ליקויים פיזיים, כגון ליקויים בדיבור (למשל גמגום). רוב המגמגמים חווים מידה מסוימת של בריונות, הטרדה או לעג במהלך שנות הלימודים שלהם הן מצד עמיתים והן מצד מורים שאינם מסוגלים להכיל את מצבם.
סטטיסטיקות

על פי סטטיסטיקות של הרשות הממשלתית NCES, אחד מתוך חמישה ילדים בבתי ספר חווים בריונות (20.2%). בנוסף נטען שיש מעט יותר תלמידות מאשר תלמידים אשר מדווחת על הצקות ובריונות בבית הספר (24% נשים נגד 17% גברים).
ב-2005, אחוזי הבריונות היו כ-28% שעל פי הסטטיסטיקות כיום הן 20.2%, מה שמעיד על הפחתה בכמות הבריונות בבתי הספר.
49.8% מצעירים בגילאי 9 עד 12 אמרו כי חוו בריונות בבית הספר, ו-14.5% מהם שיתפו כי חוו בריונות באינטרנט.
סטטיסטיקות > הממלכה המאוחדת

על פי סטטיסטיקות שונות אשר נערכו בתחילת שנות ה-2000, נראה כי בממלכה המאוחדת 10 עד 12 ילדים מתאבדים בשנה עקב חרם קבוצתי בבית ספרם, והסיבה העיקרית להתאבדות היא עקב חוסר במענה מצד המורים וחברי הצוות של מסגרות חינוכם.
משנת 2000 עד שנת 2008, היו 176 מקרים של התאבדויות של ילדים בגילאי 10 עד 14 עקב חרם בוודאות, עם זאת, ככל הנראה שיש יותר, אך לא ידוע בוודאות אם יש קשר בין התאבדותם לחרם אשר עברו.
סטטיסטיקות > ארצות הברית

על פי נתונים, התאבדויות עקב חרם בארצות הברית היא אחד מחמשת המניעים העיקריים מהם ילדים ונערים מתאבדים. צוין בנוסף כי לאינדיאנים אמריקאים יש סיכוי של פי שניים להתאבד עקב חרמות. מ-1999 עד 2005, כמות ההתאבדויות של ילידי אלסקה הייתה פי 3 וחצי משל כל שאר אוכלוסיות ארצות הברית.
גם בארצות הברית בדומה לשאר מדינות העולם, ילדי ונערי קהילת הלהט"ב חווים יותר בריונות מאשר שהטרוסקסואלים חווים. קהילת הלהט"ב במדינה נמדדת בכ-4.5% מהאוכלוסייה הכללית, אך הם חווים בריונות יתר. ה-FBI מצא כי 1,445 היו קורבנות לשנאה ולחרם עקב נטייתם המינית בשנת 2018. 215 נוספים היו קורבנות לחרם עקב הגדרת מגדרם. ולמעלה מ-70% מתקיימים במסגרת חרמות במסגרות חינוך. ב-2017 ארגון YRBS מצא כי יש פי 2 יותר סטודנטים מקהילת הלהט"ב אשר מאוימים או נפגעים מנשק חם או מסכינים מאשר סטונדטים סטרייטים (9.4% לעומת 5.4%). בנוסף, יותר ילדים ונערים להט"בים פרשו ממסגרת חינוכם במהלכה עקב הרגשת אי בטיחות במסגרת בה למדו (10% לעומת 6.7%).
סטטיסטיקות > ישראל

מנתונים שונים, עולה כי שיעור המדווחים על חרם בבתי ספר בישראל בשנת 2015 הוא כ-6 אחוזים מכלל התלמידים, וביותר מ-60% מהכיתות, דיווח תלמיד אחד לפחות כי הוחרם בחודש האחרון. חרמות שכיחים יותר במסגרות לימוד ערביים, שם כ-11% מכלל התלמידים מדווחים כי הוחרמו. בדומה לשאר העולם, גם בישראל, שיעור הילדים שסובלים מחרמות או מבריונות יורד ככל שגיל התלמידים עולה. כך עולה מדיווח שבו נראה כי סכום התלמידים שחווים בריונות בכיתה ה' הוא כ-7.0% ובכיתה ט' הוא כ-4.9%.
המגזר המוחרם ביותר בישראל הוא המגזר הבדואי, בו כ-15.3% מהתלמידים דיווחו כי חוו חרם. הפערים האלו ככל הנראה נובעים מפערים כלכליים, ומחוסר השכלה.
השפעות

לבריונות בכלל ולבריונות בבתי ספר בפרט, יש השפעות מזיקות וארוכות טווח. ילדים שחוו בריונות נוטים לחוות דיכאון, חרדה חברתית, חוסר ביטחון עצמי, רמות ריכוז נמוכות, סירוב להשתתף בפעילויות חברתיות, לחץ, נטייה למחלות, הפרעות נפשיות ואף יכולה להוביל לקורבן לשים קץ לחייו. בטווח הארוך, הקורבן עלול להרגיש חוסר ביטחון מובהק, חוסר אמון, להפגין רגישות קיצונית או ערנות יתר, לפתח מחלות נפש כמו הפרעת אישיות נמנעת או הפרעת דחק פוסט-טראומטית (PTSD), או לפתח מחלות אחרות. הם עשויים גם לרצות נקמה, מה שיכול להוביל אותם להציק לאחרים.
חרדה, דיכאון ותסמינים פסיכוסומטיים, שכיחים הן בקרב בריונים והן בקרב קורבנותיהם; ושימוש לרעה באלכוהול וסמים על ידם נראה בדרך כלל בשלב מאוחר יותר בחיים. ידוע שאנשים הסובלים מדיכאון מרגישים הרבה יותר טוב כשהם מדברים על כך עם אחרים, אך קורבנות של בריונות עשויים לחוש חוסר רצון לדבר עם אחרים על רגשותיהם, מחשש שיציקו להם על כך, מה שעלול להחמיר את הדיכאון שלהם.
בטווח הקצר, עוברי אורח אשר עדים לבריונות עלולים לחוות כעס, פחד, אשמה ועצב. אם הם עדים לפרקים קבועים של בריונות, הם עשויים להתחיל להפגין את אותם תסמינים כמו הקורבנות עצמם.
בתרבות וקולנוע

אלימות והשפלה בביתי ספר תיכון היא מוטיב נפוץ מאוד בסרטים, סדרות וקומיקסים המתרחשים בביתי ספר תיכונים בארצות הברית. לעיתים קרובות הקורבן יהיה גם הגיבור. כך לדגומה ספיידרמן לפני קבלת כוחות מיוחדים מתואר כקורבן להשפלות מצד חבריו לבית ספר. דמויות מהסדרה דברים מוזרים חווים אלימות מצד בריונים של השכבה. הספר קארי של הספר סטיבן קינג מתאר ילדה המותקפת קבוע בידי בני כיתתה. זה של אותו הסופר מציג קבוצה של ילדים לא מקובלים חברתית, שלחלקם הופכים לקורבנות של לעג ואלימות פיזית מצד ילדים אחרים.
סמסונג גלקסי S21

| --- | --- |


 מידע כללי
 סוג:  סדרת דגמי טלפון חכם 
 מפתח:  סמסונג אלקטרוניקה
 יצרן:  סמסונג, סמסונג אלקטרוניקה
 תאריך הפצה:  גלקסי S21/S21+/S21 אולטרה: 14 בינואר 2021 גלקסי S21 FE :3 בינואר 2022
 סדרה:  סדרת סמסונג גלקסי S 
 הקודם בסדרה:  סמסונג גלקסי S20 
 הבא בסדרה:  סמסונג גלקסי S22 
 מידע טכני
 מערכת הפעלה:  אנדרואיד 11
 מעבד:  סנאפדרגון • אקסינוס
 נפח אחסון:  גלקסי S21/S21+/S21 FE:‏ 128/256 ג'יגה בייט 3.1  גלקסי S21 אולטרה:‏ 128/256/512 ג'יגה בייט
 זיכרון:  גלקסי S21/S21+:‏ 8 GB RAM  גלקסי S21 FE :‏ 6/8 GB RAM  גלקסי S21 אולטרה: 12/16 GB RAM
 סוללה:  גלקסי S21:‏ 4,000 אמפר-שעה גלקסי S21 FE:‏ 4,500 אמפר-שעה גלקסי +S21:‏ 4,800 אמפר-שעה גלקסי S21 אולטרה:‏ 5,000 אמפר-שעה
 רשת:  2G,‏ 3G,‏ 4G LTE,‏ 5G
 מידות
 אורך:  S21:‏ 151.7 מ"מ S21 FE:‏ 155.7 מ"מ S21+:‏ 161.5 מ"מ S21 אולטרה:‏ 165.1 מ"מ
 רוחב:  S21:‏ 71.2 מ"מ S21 FE:‏ 74.5 מ"מ S21+:‏ 75.6 מ"מ S21 אולטרה:‏ 75.6 מ"מ
 עובי:  S21:‏ 7.9 מ"מ S21 FE:‏ 7.9 מ"מ  S21+:‏ 7.8 מ"מ  S21 אולטרה:‏ 8.9 מ"מ
 משקל:  S21:‏ 169 גרם S21 FE:‏ 177 גרם  S21+:‏ 200 גרם S21 אולטרה:‏ 227 גרם
 אתר רשמי
 
סמסונג גלקסי S21 היא סדרת טלפונים חכמים מבוססי אנדרואיד שתוכננה, פותחה, משווקת ומיוצרת על ידי סמסונג אלקטרוניקה כחלק מסדרת גלקסי S שלה. יחד, הם ממשיכים את סדרת גלקסי S20. ההרכב נחשף באירוע "Galaxy Unpacked" של סמסונג ב־14 בינואר 2021.
דגמים

ההרכב כולל ארבע מכשירים, כאשר הגלקסי S21 בא עם המסך בגודל 6.2 אינץ'. בניגוד לגלקסי S20+, גלקסי +S21 דומה מאוד למפרט S21, למעט גודל המסך, קיבולת הסוללה וגב מזכוכית במקום פולימר. יש גם את ה-S21 FE שכמו ה-S20 FE הוא דגם זול יותר שחולק את רוב מפרטי ה-S21 הרגילים, פחות כמה תכונות פרימיום כמו תצוגה אדפטיבית, חיישני מצלמה ובליטת מצלמה מפלסטיק.לגלקסי S21 אולטרה יש מסך גדול עוד יותר, סוללה גדולה יותר, ושלל שיפורים אחרים ביחס לדגמים האחרים, כולל מערך צילום מתקדם יותר עם מצלמה ראשית של 108 מגה פיקסל עם פוקוס אוטומטי בלייזר, ומסך 1440p ברזולוציה גבוהה. הגלקסי S21 אולטרה הוא גם הטלפון הראשון בסדרת הגלקסי S שתומך ב-S Pen, שקודם לכן יועד לסדרת הגלקסי נוט בלבד. עם זאת, העט נמכר בנפרד, עם פונקציונליות מוגבלת וללא חריץ כניסה ייעודי.
לסדרת גלקסי S21 עיצוב דומה לסדרה הקודמת, עם מסך בתצורת Infinity-O, ובו חיתוך עגול במרכז העליון בעבור מצלמת הסלפי הקדמית. הפאנל האחורי של ה-וגלקסי S21 וגלקסי S21 FE מחוזק בפוליקרבונט בדומה ל-S20 FE וגלקסי נוט 20, בעוד ש-גלקסי S21 וגלקסי S21 אולטרה משתמשים בגב מזכוכית. מערך הצילום האחורי שולב בגוף הטלפון עם מעטפת בולטת כלפי חוץ. לגלקסי S21 ולגלקסי +S21 מעטפת מתכתיתעבור ,לגלקסי S21 FE היא עשויה מפלסטיק פוליקרבונט ,ולגלקסי S21 אולטרה מעטפת מסיבי פחמן.
לגלקסי S21 יצא דגם נוסף אשר עוצב במיוחד עבור המשחקים האולימפיים של שנת 2020, כחלק משיתוף הפעולה איתם.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 |
| --- | --- | --- | --- | --- | --- | --- | --- | --- | --- | --- | --- |
| גלקסי S21 | גלקסי S21 | גלקסי S21 | גלקסי S21 + | גלקסי S21 + | גלקסי S21 + | גלקסי S21 אולטרה | גלקסי S21 אולטרה | גלקסי S21 אולטרה | גלקסי FE S21  | גלקסי FE S21  | גלקסי FE S21  |
| צבע | שם | בלעדי לאונליין | צבע | שם | בלעדי לאונליין | צבע | שם | בלעדי לאונליין | צבע | שם | בלעדי לאונליין |
|  | פנטום לבן |  |  | פנטום כסף |  |  | פנטום כסף |  |  | לבן |  |
|  | פנטום אפור |  |  | פנטום שחור |  |  | פנטום שחור |  |  | גרָפִיט |  |
|  | פנטום ויולט |  |  | פנטום ויולט |  |  | פנטום טיטניום |  |  | לבנדר |  |
|  | פנטום ורוד |  |  | פנטום זהב |  |  | פנטום נייבי |  |  | זית |  |
|  |  |  |  | אדום |  |  | פנטום חום |  |  |  |  |
מפרט

S21 מלפנים
S21 מאחור
גלקסי S21
מפרט > ערכת שבבים

קו S21 כולל שלושה דגמים עם מפרט חומרה שונה. דגמים בינלאומיים של הגלקסי S21 משתמשים במערכת על שבב אקסינוס 2100, בעוד שהדגמים האמריקניים, הקוריאניים והסיניים משתמשים בקוואלקום סנאפדרגון 888.
מפרט > תצוגה

סדרת S21 כוללת תצוגת "Dynamic AMOLED 2X" (פרט ל-S21 FE שעדיין משתמש ב-AMOLED סטנדרטי) עם תמיכה ב-HDR10+ וטכנולוגיית מיפוי גוונים דינמי (אנ'). גלקסי S21, גלקסי +S21 ,לגלקסי S21 FE יש תוצאה רזולוציה של 1080p, לראשון בגודל 6.2 אינץ', לשני 6.7 אינץ', ושְׁלִישִׁי 6.4 אינץ'. הגלקסי S21 אולטרה לעומת זאת מציג תצוגת 1440p על מסך בגודל 6.8 אינץ'. צידי המסכים של גלקסי S21 ,גלקסי +S21 ,וגלקסי S21 FE שטוחים, ואילו בגרסת הגלקסי S21 אולטרה הצדדים קמורים ומשתרעים מעל הקצוות האופקיים של המכשיר. כל הדגמים מציעים מסכים בקצב רענון משתנה. הדגמים גלקסי S21 ,גלקסי +S21,וגלקסי S21 FE מציעים מסך LTPS ולגלקסי S21 אולטרה מסך LTPO שהוטמע לראשונה בגלקסי נוט 20 אולטרה. להגדרות יש שתי אפשרויות: 60Hz ומותאם. האפשרות השנייה מאפשרת קצב רענון שמותאם לתוכן המוצג. קצב הרענון נע בין 48–120 הרץ בעבור הגלקסי S21 או בין 10–120 הרץ בגלקסי +S21 ובגלקסי S21 אולטרה. גלקסי S21 אולטרה תומך ב-120 הרץ גם ברזולוציית +QHD. זאת בניגוד לגלקסי S20 אולטרה וגלקסי נוט 20 אולטרה, אשר דרשו מהמשתמשים לרדת לרזולוציית +FHD כדי לשמור על קצב ריענון זה. כל הדגמים (חוץ מה-S21 FE) משתמשים בחיישן טביעות אצבע על המסך מהדור השני.
מפרט > אחסון

גה-S21 ו-S21+ מציעים 8 GB של RAM עם אפשרויות 128 GB ו-256 GB לאחסון פנימי. ל-S21 Ultra יש 12 GB של RAM עם אפשרויות של 128 GB ו-256 GB, כמו גם אפשרות של 16 GB עם 512 GB של אחסון פנימי. ה-S21 FE מציע 6 GB ו-8 GB של RAM עם אפשרויות 128 GB ו-256 GB לאחסון פנימי. לכל ארבעת הדגמים אין חריץ לכרטיס microSD, שהיה קיים בסדרת S20..
|  | גלקסי S21> RAM | גלקסי S21> זיכרון | גלקסי S21 +> RAM | גלקסי S21 +> זיכרון | גלקסי FE S21> RAM | גלקסי FE S21> זיכרון | גלקסיS21 אולטרה> RAM | גלקסיS21 אולטרה> זיכרון |
| --- | --- | --- | --- | --- | --- | --- | --- | --- |
| וריאנט 1 | 8GB | 128GB | 8GB | 128GB | 6GB | 128GB | 12GB | 128GB |
| וריאנט 2 | 8GB | 256GB | 8GB | 256GB | 8GB | 128GB | 12GB | 256GB |
| וריאנט 3 | - | - | - | - | 8GB | 256GB | 16GB | 512GB |
מפרט > סוללה

ה-S21, S21 FE, S21+ ו-S21 Ultra מכילים 4000, 4,500 mAh, 4800 mAh ו-5000 mAh Li-Po בהתאמה. כל ארבעת הדגמים תומכים בטעינה קווית מעל USB-C עד 25W (באמצעות USB Power Delivery) וכן Qi  טעינה אינדוקטיבית עד 15W. לטלפונים יש גם את היכולת להטעין מכשירים תואמי Qi אחרים מכוח הסוללה של ה-S21 עצמו, שממותג כ"Wireless PowerShare", עד 4.5W.
מפרט > קישוריות

כל ארבעת הטלפונים תומכים ברשתות 5G SA/NSA, The Galaxy S21, S21+ ו-S21 FE תומכים בWi-Fi 6 ו-Bluetooth 5.0, בעוד ה-Galaxy S21 Ultra תומך ב-Wi-Fi 6E ו-Bluetooth 5.2. הדגמים S21+ ו-S21 Ultra תומכים גם ב-Ultra Wideband (UWB) עבור תקשורת קצרת טווח בדומה ל-NFC (לא להתבלבל עם 5G mmWave], אשר משווק כ-Ultra Wideband על ידי Verizon). סמסונג משתמשת בטכנולוגיה זו עבור התכונה החדשה שלה "SmartThings Find" ו-Samsung Galaxy SmartTag+..
מפרט > מערך צילום

ל-S21 ול-S21+ יש הגדרות מצלמה דומות לקודמיהם, אך נהנים מתוכנה ועיבוד תמונה משופרים. לשניהם חיישן רחב של 12 מגה-פיקסל, חיישן טלפוטו של 64 מגה-פיקסל עם זום היברידי פי 3, וחיישן רחב במיוחד של 12 מגה-פיקסל. ל-S21 FE יש גם מערך מצלמה דומה לקודמתו אך נהנה מתוכנה משופרת ועיבוד תמונה. יש לו חיישן רחב של 12 מגה פיקסל, חיישן טלפוטו 8 מגה פיקסל עם זום אופטי פי 3 וחיישן אולטרה רחב של 12 מגה פיקסל. ל-S21 Ultra יש חיישן HM3 108 MP חדש עם מספר שיפורים ביחס לחיישן HM1 108 MP הקודם, כולל HDR של 12 סיביות. יש לו גם שני חיישני טלפוטו של 10 מגה-פיקסל עם זום אופטי פי 3 ו-10 מגה-פיקסל וכן חיישן רחב במיוחד של 12 מגה-פיקסל. המצלמה הקדמית משתמשת בחיישן של 10 מגה-פיקסל ב-S21 ו-S21+, חיישן 32 מגה-פיקסל ב-S21 FE וחיישן 40 מגה-פיקסל ב-S21 Ultra. הקלטת 4K@60 נתמכת במצלמה הרחבה במיוחד ב-S21, S21+ ו-S21 FE ובכל המצלמות ב-S21 Ultra. כל המצלמות הן סמסונג למעט 12MP Ultra Wide ב-S21 Ultra ו-10MP קדמי ב-S21 ו-S21+, שניהם מיוצרים על ידי Sony וה-8MP Telephoto ב-S21 FE שמיוצר על ידי SK Hynix.
סדרת הגלקסי S21 יכולה להקליט וידאו HDR10+, תומכת ב-HEIF ובמצבי הווידאו הבאים:
8K ב-24fps (עד 30fps ב-S21 אולטרה).
4K ב-30fps / 60fps.
1080p ב-30fps / 60fps / 240fps .
720p ב-960fps (480fps אשר מוגדלים ל־960fps בגלקסי S21 אולטרה).
| דגמים | דגמים | Galaxy S21 ו-S21+ | Galaxy S21 Ultra | Galaxy S21 FE |
| --- | --- | --- | --- | --- |
| עדשה רחבה | מפרט טכני | 12MP, f/1.8, 26mm, 1/1.76", DPAF, OIS | 108MP, f/1.8, 24mm, 1/1.33", PDAF, OIS | 12MP, f/1.8, 26 mm, 1/1.76", Dual PDAF, OIS |
| עדשה רחבה | דֶגֶם | Samsung S5K2LD או Sony IMX555 | Samsung S5KHM3 | Samsung S5K2LD או Sony IMX555 |
| עדשה אולטרה רחבה | מפרט טכני | 12MP, f/2.2, 13mm, 1/2.55", פוקוס קבוע | 12MP, f/2.2, 13mm, 1/2.55", DPAF | 12MP, f/2.2, 15mm, 1/3.1", מיקוד קבוע |
| עדשה אולטרה רחבה | דֶגֶם | Samsung S5K2LA | Sony IMX563 | Samsung S5K3L6 |
| עדשת טלה | מפרט טכני | 64MP, f/2.0, 29mm, 1/1.72", PDAF, OIS | 10MP, f/2.4, 70mm, 1/3.24", DPAF, OIS | 8MP, f/2.4, 76mm, 1/4.5", PDAF, OIS (3x זום) |
| עדשת טלה | דֶגֶם | Samsung S5KGW2 | Samsung S5K3J1 | SK Hynix HI-847 |
| עדשת טלה מורחבת | מפרט טכני | - | 10MP, f/4.9, 240mm, 1/3.24", DPAF, OIS | - |
| עדשת טלה מורחבת | דֶגֶם | - | Samsung S5K3J1 | - |
| עדשת סלפי | מפרט טכני | 10MP, f/2.2, 26mm, 1/3.24", DPAF | 40MP, f/2.2, 26mm, 1/2.8", PDAF | 32MP, f/2.2, 26mm, 1/2.74", מיקוד קבוע |
| עדשת סלפי | דֶגֶם | Sony IMX374 | Samsung S5KGH1 | Sony IMX616 |
ראו גם

סמסונג גלקסי S20
סמסונג גלקסי S22
הערות שוליים

↑  "Should you buy the Galaxy S21 series or the Galaxy S20 series?". xda-developers. 23 בינואר 2021. נבדק ב-25 בינואר 2021. {{cite web}}:  (עזרה)
↑  Gartenberg, Chaim (14 בינואר 2021). "SAMSUNG GALAXY S21, S21 PLUS, AND S21 ULTRA FIRST LOOK: POLISHED DESIGN (AND PRICES)". The Verge. אורכב מ-המקור ב-14 בינואר 2021. נבדק ב-14 בינואר 2021. {{cite news}}:  (עזרה)
↑  "Galaxy UNPACKED 2021". The Official Samsung Galaxy Site (באנגלית). אורכב מ-המקור ב-2021-01-13. נבדק ב-2021-01-14.
↑  Priday, Richard (14 בינואר 2021). "Samsung Galaxy S21 vs Galaxy S21 Plus vs Galaxy S21 Ultra: What's different?". Tom's Guide. אורכב מ-המקור ב-14 בינואר 2021. נבדק ב-14 בינואר 2021. {{cite web}}:  (עזרה)
↑  Cipriani, Jason (14 בינואר 2021). "Galaxy S21 Ultra works with Samsung S Pen, Pro stylus: Price, features and limitations". CNET. אורכב מ-המקור ב-14 בינואר 2021. נבדק ב-14 בינואר 2021. {{cite news}}:  (עזרה)
↑  Schoon, Ben (14 בינואר 2021). "Galaxy S21 unboxing and first impressions: No charger, but a whole lot of phone [Video]". 9to5Google. נבדק ב-17 בינואר 2021. {{cite web}}:  (עזרה)
↑  Spoonauer, Mark (17 בינואר 2021). "Samsung Galaxy S21 Ultra review (hands on)". Tom's Guide. נבדק ב-17 בינואר 2021. {{cite web}}:  (עזרה)
↑  "Specs | Samsung Galaxy S21 5G vs S21+ 5G vs S21 Ultra 5G". The Official Samsung Galaxy Site (באנגלית). אורכב מ-המקור ב-2021-01-15. נבדק ב-2021-01-16.
↑  Chin, Monica (14 בינואר 2021). "Samsung's Galaxy S21 phones don't include microSD card support". The Verge. אורכב מ-המקור ב-14 בינואר 2021. נבדק ב-15 בינואר 2021. {{cite news}}:  (עזרה)
↑  "Specs | Samsung Galaxy S21 FE 5G vs S21 5G vs S21+ 5G vs S21 Ultra 5G". The Official Samsung Galaxy Site (באנגלית). אורכב מ-המקור ב-2021-01-15. נבדק ב-2021-01-16.
↑  "Samsung Galaxy S21 Ultra 5G - Full phone specifications". gsmarena.com. נבדק ב-18 בינואר 2021. {{cite web}}:  (עזרה)
↑  Hoyle, Andrew (14 בינואר 2021). "Samsung Galaxy S21: What to know about battery life and battery sizes". CNET. נבדק ב-17 בינואר 2021. {{cite web}}:  (עזרה)תחזוקה - ציטוט: url-status (link)
↑  SamMobile. "What is UWB and why should Galaxy S21+/S21 Ultra owners care?". SamMobile (באנגלית אמריקאית). נבדק ב-2021-01-19.
↑  "Specs | Samsung Galaxy S21 5G vs S21+ 5G vs S21 Ultra 5G". The Official Samsung Galaxy Site (באנגלית). אורכב מ-המקור ב-2021-01-15. נבדק ב-2021-01-16.
↑  "Specs | Samsung Galaxy S21 5G vs S21+ 5G vs S21 Ultra 5G". The Official Samsung Galaxy Site (באנגלית). אורכב מ-המקור ב-2021-01-15. נבדק ב-2021-01-16.
↑  "How advanced A.I. and new hardware push the Galaxy S21 Ultra's camera forward". Digital Trends. נבדק ב-2021-01-19.
↑  admin (2021-01-18). "Galaxy S21 Slow Motion Feature is Retained!". Hi Speed Cameras (באנגלית אמריקאית). נבדק ב-2021-01-18.
↑  "The Galaxy S21 and S21 Plus do at least one thing better than the Ultra". Android Authority (באנגלית אמריקאית). 2021-01-19. נבדק ב-2021-01-19.
מימין לשמאל:
סמסונג גלקסי S I
סמסונג גלקסי S4
סמסונג גלקסי S7 אדג'
סמסונג גלקסי S21
מיכאיל שווייצר

| --- | --- |

 לידה:  16 בפברואר 1920 פרם, הרפובליקה הסובייטית הפדרטיבית הסוציאליסטית הרוסית 
 פטירה:  2 ביוני 2000 (בגיל 80) מוסקבה, רוסיה 
 מקום קבורה:  בית קברות ווסטריאקובסקויה 
 שם לידה:  מויסיי שווייצר
 מדינה:  ברית המועצות, רוסיה 
 תקופת הפעילות:  מ-1949 
 מקום לימודים:  המכון לקולנוע על שם גרסימוב 
 פרסים והוקרה:  פרס ניקה (2000)  אמן העם של הרפובליקה הסובייטית הפדרטיבית הסוציאליסטית הרוסית  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  פרס נשיא הפדרציה הרוסית  פרס ברית המועצות  פרס האחים וסילייב של הרפובליקה הסובייטית הרוסית  אמן העם של ברית המועצות  עיטור מסדר המולדת דרגה שלישית  עיטור הכבוד של הפדרציה הרוסית  איל הזהב 
 פרופיל ב-IMDb
 
מיכאיל שווייצר (ברוסית: Михаил Абрамович Швейцер;‏ 16 בפברואר 1920 – 2 ביוני 2000) היה במאי קולנוע ותסריטאי סובייטי ממוצא יהודי. בשנת 1990 הוא קיבל תואר אמן העם של ברית המועצות.
קורות חיים

מיכאיל (מויסיי) שוויצר נולד בשנת 1920 בפרם למשפחה יהודית. בשנת 1925 המשפחה עברה למוסקבה.
בשנת 1943 שווייצר סיים לימודי בימוי במכון לקולנוע תחת סרגיי אייזנשטיין. הוא עבד כעוזר במאי באלמטי. בשנת 1943 חזר למוסקבה והחל לעבוד באולפני "מוספילם". הוא היה עוזר של מיכאיל רום בסרטו שצולם בשנת 1944.
בעקבות המאבק נגד קוסמופוליטיות שווייצר פוטר מעבודה ועבר לסברדלובסק בה פעל בתחום סרטי תעודה. בשנת 1956 הוא ביים ב"לנפילם" סרט חדש. על סרטו "קשר עדוקה" משנת 1957 נמתחה ביקורת קשה מצד השלטונות והקרנתו לא אושרה. הם דרשו לשנות באופן מהותי את תוכנו וסרט יצא להקרנות בשם אחר. רק בשנת 1988 בתקופת פרסטרויקה שווייצר הצליח לשחזר חלקית את הסרט המקורי.
בשנת 1968 שווייצר ביים סרט "עגל הזהב" על פי רומן באותו שם עם סרגיי יורסקי בתפקיד ראשי של אוסטפ בנדר. סרט זכה להצלחה גדולה. בהמשך שווייצר ביים מספר סרטים על בסיס יצירות קלסיות של אלכסנדר פושקין, אנטון צ'כוב, ניקולאי גוגול ולב טולסטוי. הוא היה שותף לכתיבת תסריטים ובחלק סרטיו גם אשתו סופיה מילקינה הייתה שותפה לכתיבת תסריט. בסך הכול הוא ביים כ-20 סרטים.
על פעילותו בתחום הקולנוע שווייצר קיבל פרס ברית המועצות (1977) ומספר עיטורים. בשנת 1990 הוא קיבל תואר אמן העם של ברית המועצות. בשת 2000 הוא זכה בפרס ניקה, על מכלול פעלותו על סרטו שהוקרן באותה שנה הוא קיבל פרסים קינוטאבר בשנת 1992
שוויצר נפטר בשנת 2000 במוסקבה ונטמן בבית העלמין ווסטריאקובסקויה לצד אשתו ובנו שנפטר בגיל 3
הערות שוליים

↑  קבר משפחת שווייצר
| --- | --- |
בקרת זהויות :  NLI: 987007448535705171  PLWABN: 9810619226005606  BnF: cb170590757 (data)  GND: 133029255  ISNI: 0000 0000 8315 2907  LCCN: n85384790  LNB: 000249577  VIAF: 113710961   WorldCat (עם VIAF): 113710961
מרג'יאן הולדן

| --- | --- |
אין תמונה חופשית
 לידה:  3 בנובמבר 1964 (בת 60) מיניאפוליס, ארצות הברית 
 מדינה:  ארצות הברית 
 https://marjeanholden.com/
 פרופיל ב-IMDb
 
מרג'יאן ז'אן הולדן (באנגלית: Margaret Jean Holden; נולדה ב-3 בנובמבר 1964) היא שחקנית קולנוע ופעלולנית אמריקאית.